Bekende Hollywood-paartjie kuier in SA | SARIE
Bekende Hollywood-paartjie kuier in SA
Die pasverloofde paartjie die Gossip Girl-ster Leighton Meester en Adam Brody van The O.C kuier in Suid-Afrika. En die wêreld kan nie genoeg van hulle kry nie!
Die paartjie het vroeër die jaar in die geheim begin uitgaan en nog net op 'n paar geleenthede saam in die publiek verskyn. SARIE.com het verlede maand aangekondig dat dié twee populêre akteurs verloof is, maar sedert dié aankondiging kon die media hulle nog nie saam op kamera vasvang nie. Tot hierdie week in Kaapstad.
Dié paartjie is saam op Kaapstad se internasionale lughawe gesien en die fotograwe was reg vir hulle. Toe hulle eers die fotograwe gewaar, het Leighton vinnig haar arms gevou en haar ringvinger versteek.
E! Online is een van baie internasionale webtuistes wat vinnig dié foto's opgeraap het.
Kyk HIER na nóg foto's
'n Aanhanger het die geleentheid gekry om saam met Leighton op die lughawe 'n foto te neem en het dít op Twitter gedeel:
I LOOK REALLY BAD BC SUNBURNT BUT LOOK pic.twitter.com/FZG5uCKnRQ
— ☺ no ☻ (@itsdacurls) December 10, 2013
Dit is nog nie seker wat hulle vakansieplanne is en of hulle ook aan die verskeie geleentheide gaan deelneem om oudpresident Nelson Mandela se dood te rou nie. Maar volgens onbevestigde berigte op sosiale media gaan hulle die Kruger Nasionale Park besoek voordat hulle terugkeer na Los Angeles.